Publication: Magyar Közlöny
Issue: MK-2004-42 (Year: 2004, Number: 42)
Era: 2004-2010
Section: 2/1993. (I. 22.) AB és a 25/1999. (VII. 7.) AB határozatában
Paragraph Index: 283

(3) bekezdés] történhet; az Alkotmány módosítására irányuló kérdésben választópolgárok által kezdeményezett népszavazásnak nincs helye.” Az alkotmánybírósági határozat indokolása rögzíti a következõket: „A választópolgárok által kezdeményezett népszavazás esetén a kezdeményezõk, illetve a tõlük öszszegyûjtött, és hitelesített aláírások számától függ az, hogy az érvényes és eredményes népszavazás eredménye kötelezõ-e az Országgyûlésre vagy sem.” Rögzíti továbbá a határozat indokolási része, hogy: „A népszavazásra bocsátandó kérdés megfogalmazásakor, a kérdés hitelesítésekor, az aláírásgyûjtés megkezdésekor nem ítélhetõ meg, hogy az aláírásgyûjtés fakultatív, vagy kötelezõ és ügydöntõ népszavazáshoz vezet-e. Sem az aláírásgyûjtés szervezõi, sem a népszavazást elrendelõ Országgyûlés nem rendelkezik befolyással a választópolgárok által kezdeményezett népszavazás jellegére. A népszavazás kötelezõ és ügydöntõ jellege — az Alkotmány hivatkozott rendelkezéseibõl következõen — az aláírások számától függ, ezért a népszavazásra bocsátandó kérdés hitelesítésekor számolni kell azzal, hogy a választópolgári kezdeményezés eredménye kötelezõ és ügydöntõ népszavazás lesz.” A fentiek alapján, függetlenül attól, hogy a kezdeményezõ szándéka véleménynyilvánító országos népszavazás kitûzésének kezdeményezésére irányult, — amely szándékát az aláírásgyûjtõ íven is feltüntette — az Alkotmánybíróság fent kifejtett alkotmányértelmezése szerint ez a szándék nem bír relevanciával. A kezdeményezõ szubjektív akarata ugyanis nem bír döntõ hatással a népszavazás jogi formájára. A népszavazás jogi formáját ugyanis nem a kezdeményezõ — vagy akár az Országos Választási Bizottság — szubjektív akarata, illetve döntése határozza meg, hanem, az Alkotmány 28/C. § (2) bekezdése és az Alkotmánybíróság idézett értelmezése szerint kizárólag az összegyûjtött és hitelesített aláírások száma. A majdan összegyûjtött és hitelesített aláírások száma ugyanakkor nem ítélhetõ meg a kérdés hitelesítésekor; a kérdés hitelesítésekor az OVB annak tudatában hoz döntést, hogy — amennyiben az Alkotmányban hivatkozott számú hiteles aláírás összegyûjtésére sor kerül — lehetséges a kérdésben kötelezõen elrendelendõ, ügydöntõ népszavazás megtartása. Egy ilyen népszavazás ugyanakkor, amennyiben eredményes, az Alkotmány módosítására vonatkozó kötelezettséget róna az Országgyûlésre, elvonva ezzel az Országgyûlés alkotmányozó hatáskörét. Az Országgyûlés alkotmányozó hatáskörének elvonása pedig az Alkotmánybíróság idézett 25/1999. (VII. 7.) AB határozata rendelkezõ része alapján alkotmányellenes, ezért az OVB a kérdés hitelesítése kapcsán a fentiek szerinti döntést hozta. II.

Source: https://magyarkozlony.hu/hivatalos-lapok/33be17ebbcdf592ad4014487cdca6dbeb6a5dc3a/dokumentumok/b16a8865bc6a885d7f0517cc1209884df28ad8fe/letoltes